

Dorogi Magyar-Angol Két Tanítási Nyelvű és Sportiskolai Általános Iskola

Eötvös József Tagiskolája

**Könyvtár-pedagógiai program**

Dorog, 2018. szeptember 3.

Készítette: Schieszler Anna

könyvtárostanár

**Tartalomjegyzék**

**Általános rész**3

Az intézmény adatai3

Az iskola/tagiskola megnevezése, címe3

A fenntartó és a működtető megnevezése, címe3

Az iskolai könyvtárra vonatkozó jogszabályok3

Általános célok, küldetésnyilatkozat6

Helyzetelemzés7

A könyvtár technikai jellemzői7

A könyvtár szerepe az iskola pedagógiai programjában7

A könyvtár-pedagógia helyzete és szerepe az intézményben8

Kapcsolatok iskolán belül és kívül9

Felhasznált irodalom9

**Pedagógiai rész**10

1. Nevelés10

1.1. Fejlesztési területek, módszertani alapelvek, kulcskompetenciák10

1.2. A kerettantervek bevezetői11

1.3. Fejlesztési program, IFLA-UNESCO közös nyilatkozat13

1.3.1. Az információs műveltség elsajátíttatása13

1.3.2. Az olvasóvá, könyvtárhasználóvá nevelés13

1.3.3. Tanórai célkitűzések14

1.4 Sajátosnevelési igényű tanulókkal való foglalkozás14

2. Oktatás15

2.1. Helyi tanterv15

2.2. Könyvtár-pedagógiai tanterv16

2.3. Értékek, célok, feladatok27

2.4. Tanórai tevékenységek28

2.4.1. Évfolyamonként az órakeret28

2.4.2. Kapcsolódás más szaktárgyakhoz29

2.4.3. Kimeneti követelmények évfolyamonként29

2.4.4. Az értékelés módja és formái30

2.4.5. A taneszközök meghatározása30

2.5. Tanórán kívüli tevékenységrendszer31

**Felhasznált irodalom**31

*„Az embernek nem az a dolga, hogy minden ismeretet a fejébe tömjön, hanem, hogy tudja, mikor, milyen információra van szüksége, és ezt honnan és hogyan szerezheti meg.”*

*/Szent-Györgyi Albert/*

**Általános rész**

**Az intézmény adatai**

**Az iskola/tagiskola megnevezése:**

Dorogi Magyar-Angol Két Tanítási Nyelvű és Sportiskolai Általános Iskola

Eötvös József Tagiskolája

Címe: 2510 Dorog, Borbála-ltp. 8.

**A fenntartó és a működtető megnevezése:**

Esztergomi Tankerületi Központ

Címe: 2500 Esztergom, Lőrinc út 7.

**Az iskolai könyvtárra vonatkozó jogszabályok**

**2011. évi CXC. törvény a nemzeti köznevelésről**

„46.§ (6) A tanuló joga különösen, hogy…

*c)* igénybe vegye az iskolában és kollégiumban rendelkezésre álló eszközöket, az iskola és kollégium létesítményeit és az iskolai, kollégiumi könyvtári szolgáltatást, lelki, testi és értelmi fejlődését elősegítő védelemben részesüljön a köznevelési intézmény által biztosított számítógépeken való internet-hozzáférés során…

62.§ (12) Az iskolai, kollégiumi könyvtárostanár, könyvtárostanító a neveléssel-oktatással lekötött munkaidő keretében biztosítja a könyvtár nyitva tartását, a könyvtári órákat. Munkaköri feladatként a kötött munkaidő többi része hetven százaléka - a könyvtár zárva tartása mellett - a munkahelyen végzett könyvtári munkára (az állomány gyarapítása, gondozása, könyvtári kutatómunka), iskolai kapcsolattartásra, a további harminc százaléka a munkahelyen kívül végzett felkészülésre, könyvtári kapcsolatépítésre, állománygyarapításra, továbbá a pedagógus-munkakörrel összefüggő más tevékenység ellátására szolgál.

63. § (1) A pedagógust munkakörével összefüggésben megilleti az a jog, hogy…

*i)* az iskola könyvtárán keresztül használatra megkapja a munkájához szükséges tankönyveket, tanári segédkönyveket, az intézmény SZMSZ-ében meghatározottak szerinti informatikai eszközöket”[[1]](#footnote-1)

**20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról**

**163. §** (1) „Az iskolai, kollégiumi könyvtár az iskola, kollégium működéséhez, pedagógiai programjának megvalósításához, a neveléshez, tanításhoz, tanuláshoz szükséges dokumentumok rendszeres gyűjtését, feltárását, megőrzését, a könyvtári rendszer szolgáltatásainak elérését és mindezek használatát, továbbá a könyvtárhasználati ismeretek oktatását biztosító, az intézmény könyvtár-pedagógiai tevékenységét koordináló szervezeti egység.

(2) Az iskolai, kollégiumi könyvtár SZMSZ-e szabályozza működésének és igénybevételének szabályait. E rendelet határozza meg azokat az előírásokat, amelyeket minden iskolai, kollégiumi könyvtár működtetésénél meg kell tartani, továbbá amelyek figyelembe vételével a könyvtár igénybevételével és használatával kapcsolatos rendelkezéseket el kell készíteni.

(4) Az iskolai, kollégiumi könyvtár állományába csak a könyvtár gyűjtőkörébe tartozó dokumentum vehető fel.

(5) Az iskolai könyvtárban a tankönyveket elkülönítve kell kezelni és gyűjteni, ennek sajátos rendjét a tankönyvtári szabályzatban kell rögzíteni.

**165. §** (1) Az iskolai, kollégiumi könyvtár felszerelésének alapkövetelménye

*a)* legalább egy olyan, a használók által könnyen megközelíthető helyiség, amely alkalmas az állomány (állományrész) szabadpolcos elhelyezésére és legalább egy iskolai osztály egyidejű foglalkoztatására,

*b)* legalább háromezer könyvtári dokumentum megléte,

*c)* tanítási napokon a tanulók, pedagógusok részére megfelelő időpontban a nyitva tartás biztosítása.

(2) Az iskolai, kollégiumi könyvtárnak rendelkeznie kell a különböző információhordozók használatához, az újabb dokumentumok előállításához, a könyvtár működtetéséhez szükséges nyilvántartások vezetéséhez, katalógus építéséhez szükséges eszközökkel.

(3) Az iskolai, kollégiumi könyvtár kapcsolatot tart a többi iskolai, kollégiumi könyvtárral, a pedagógiai-szakmai szolgáltatásokat ellátó intézmények könyvtáraival, a nyilvános könyvtárakkal, és együttműködik az iskola székhelyén működő közkönyvtárral.

(4) A könyvtárostanár a nevelő-oktató tevékenységét könyvtár-pedagógiai program alapján végzi.

**166. §** (1) Az iskolai könyvtár alapfeladata

*a)* gyűjteményének folyamatos fejlesztése, feltárása, őrzése, gondozása és rendelkezésre bocsátása,

*b)* tájékoztatás nyújtása a dokumentumokról és szolgáltatásokról,

*c)* az intézmény helyi pedagógiai programja és könyvtár-pedagógiai programja szerinti tanórai foglalkozások tartása,

*d)* könyvtári dokumentumok egyéni és csoportos helyben használatának biztosítása,

*e)* könyvtári dokumentumok kölcsönzése, beleértve a tartós tankönyvek, segédkönyvek kölcsönzését.

(2) Az iskolai, kollégiumi könyvtár kiegészítő feladata

*a)* az Nkt. 4. § 5. pontja szerinti egyéb foglalkozások tartása,

*b)* a nevelő-oktató munkához szükséges dokumentumok többszörözése,

*c)* számítógépes informatikai szolgáltatások biztosítása,

*d)* tájékoztatás nyújtása az iskolai, kollégiumi könyvtárak, a pedagógiai-szakmai szolgáltatásokat ellátó intézményekben működő könyvtárak, a nyilvános könyvtárak dokumentumairól, szolgáltatásairól,

*e)* más könyvtárak által nyújtott szolgáltatások elérésének biztosítása,

*f)* részvétel a könyvtárak közötti dokumentum- és információcserében,

*g)*muzeális értékű könyvtári gyűjtemény gondozása.

(3) Az iskolai könyvtár a (2) bekezdésben meghatározottakon kívül közreműködik az iskolai tankönyvellátás megszervezésében, lebonyolításában.

**167. §** (1) Az iskolai, kollégiumi könyvtár gyűjteményét a helyi pedagógiai programnak megfelelően, a tanulók és a pedagógusok igényeinek figyelembevételével kell fejleszteni.

(2) A köznevelési intézmény számára vásárolt dokumentumokat könyvtári nyilvántartásba kell venni. A könyvtáron kívül elhelyezett dokumentumokról lelőhely-nyilvántartást kell vezetni.

(3) A könyvtár SZMSZ-ében kell meghatározni az iskolai, kollégiumi könyvtár

*a)* könyvtárhasználóinak körét,

*b)* esetén a beiratkozás módját, az adatokban bekövetkezett változások bejelentésének módját,

*c)* szolgáltatásai igénybevételének feltételeit,

*d)* gyűjtőköri szabályzatát,

*e)* használatának szabályait,

*f)* nyitva tartásának és a kölcsönzésnek a módját és idejét,

*g)* tankönyvtári szabályzatát, a tartós tankönyvekre vonatkozó szabályokat,

*h)* katalógusszerkesztési szabályzatát.

(4) Az SZMSZ-nek a könyvtárhasználat kérdéseit meghatározó rendelkezéseit nyilvánosságra kell hozni.”[[2]](#footnote-2)

**2012. évi CLII. törvény** A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény módosításáról

**14/2001. (VII. 5.) NKÖM rendelet** a könyvtári szakfelügyeletről

**110/2012. Kormányrendelet** a Nemzeti alaptanterv kiadásáról, bevezetéséről és alkalmazásáról

**48/2012. (XII. 12.) EMMI rendelet** a pedagógiai-szakmai szolgáltatásokról, a pedagógiai-szakmai szolgáltatásokat ellátó intézményekről és a pedagógiai-szakmai szolgáltatásokban való közreműködés feltételeiről

**2013. évi CCXXXII. törvény** A nemzeti köznevelés tankönyvellátásáról

**326/2013. (VIII. 30.) Korm. rendelet** a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

**501/2013. (XII. 29.) Korm. rendelet** A nemzeti köznevelés tankönyvellátásáról szóló 2013. évi CCXXXII. törvényegyes rendelkezéseinek végrehajtásáról, valamint a tankönyvellátásban közreműködők kijelöléséről

**17/2014. (III.12.) EMMI rendelet** A tankönyvvé, pedagógus-kézikönyvvé nyilvánítás, a tankönyvtámogatás, valamint az iskolai tankönyvellátás rendjéről[[3]](#footnote-3)

**Általános célok, küldetésnyilatkozat**

Könyvtár-pedagógiánk elsődleges célja, hogy tanulóink képessé váljanak a könyvtár használatának technikájára, mely a továbbiakban eszköze lesz az önálló ismeretszerzésnek, a célként kitűzött élethosszig tartó tanulásnak, azaz olyan készségek, képességek kialakításának, melyek lehetővé teszik, hogy tanulóink alkalmazásképes tudás birtokába kerüljenek.

„Az iskolának fel kell készítenie a jövő nemzedékét az információra és tudásra alapozott társadalmunkban való helytállásra, az információk önálló megszerzésére, értékelésére, szelektív használatára. A feladat sikeres ellátásához olyan jól működő iskolai könyvtárra van szükség, amely képes arra, hogy a tanulás, ismeretszerzés hatékony munkaformáihoz eszközt, módszert, megfelelő információs és dokumentális bázist, motiváló tanulási környezetet biztosítson. Az iskolai könyvtár az ismeretforrások rendszeres használatával képessé teszi a tanulókat a különböző típusú könyvtárak használatának elsajátítására, annak az alapelvnek a gyakorlati megvalósítására, hogy egy könyvtár igénybevételén keresztül az egyén eljuthat a könyvtári rendszer teljes körű használatáig.”[[4]](#footnote-4)

**Helyzetelemzés**

**A könyvtár technikai jellemzői**

A könyvtár az iskolaépület földszintjén, jól megközelíthető (akadálymentesített) helyen található. Alapterülete 54m2, tanulótere 28 férőhelyes. Szakszerűen elhelyezett és feltárt gyűjteménye közel 12000 dokumentumot tartalmaz. Szabadpolcon található a kézikönyvtári és a kölcsönözhető állomány, melynek nyilvántartása és kezelése a Szirén integrált könyvtári program segítségével történik.

Technikai felszereltsége: 5 számítógép, internetkapcsolat, nyomtató, fénymásoló.

Az iskolai könyvtár a könyvtári rendszer tagjaként a mindenkor érvényes könyvtári jogszabályok, szabványok alapján működik. A könyvtári feladatokat egy főállású orosz-könyvtár szakos, okleveles könyvtárpedagógiai-tanár látja el.

**A könyvtár szerepe az iskola pedagógiai programjában**

Az iskolai könyvtár iskolánk szerves része. Alapvető feladata az intézményben folyó nevelési és oktatási feladatok támogatása. Pedagógiai programunk küldetésnyilatkozata szerint *„Olyan gyermekközpontú intézmény megteremtésére törekszünk, ahol gyermek, szülő és pedagógus egyaránt jól érzi magát. Pedagógiai tevékenységünket a gyermekközpontú nevelés szolgálatába állítjuk. Célunk diákjaink magas szintű képzése, a sokoldalú személyiségfejlesztés, az általános emberi és európai értékek, erkölcsi normák továbbadása, amelyek által tanulóink képesek megfelelni a kor kihívásainak, hatékonyan és önállóan tudnak dolgozni, képesek a változásokhoz alkalmazkodni, nyitottak az új dolgok befogadására, képesek saját maguk fejlesztésére, önművelésre.” „Alapelvünk, hogy a nevelő-oktató munkánk középpontjába a kompetencia alapú oktatást állítjuk: olyan ismeretek, készségek, képességek, attitűdök fejlesztését, amelyek megszilárdítják az egész életen át tartó tanuláshoz szükséges képességeket, és biztosítják a sikeres munkaerő-piaci alkalmazkodáshoz nélkülözhetetlen tudás kialakulását.”*

A pedagógiai program fontos eleme még az önálló tanulásra, önálló ismeretszerzésre való nevelés fontosságának kihangsúlyozása, melynek egyik lehetséges színtere az iskolai könyvtár.

*„Iskolai könyvtár segíti a tanulók egyéni tanulását, érdeklődésüknek megfelelően fejlesztik képességeiket. Igényeiknek megfelelően gyermekeink gyakorló feladatokhoz juthatnak fénymásolt példányok segítségével. A tanulóknak – tanári felügyelet mellett – lehetőségük van számítógép egyéni használatára, mely szintén sokoldalú fejlesztést nyújt.”[[5]](#footnote-5)*

**A könyvtár-pedagógia helyzete és szerepe az intézményben**

A könyvtárhasználati ismeretek elsajátítása és a tanulási-önművelési kultúra fejlesztése tantárgyközi feladat, amely az egész tantestület közös ügye. Ösztönözni kell a tantestület minden tagját a könyvtár adta tanulási-önművelési lehetőségek rendszeres igénybevételére. Ezáltal a könyvtár az iskolai munka nélkülözhetetlen része.

- Az iskolai könyvtár támogatja és erősíti az iskola pedagógiai programjában és a helyi tantervében megfogalmazott célok megvalósítását.

- Biztosítja a könyv- és könyvtárhasználati órák megtartását.

- Kialakítja és fenntartja a tanulókban a tanulás és az olvasás szokását és örömét, valamint az egész életen át tartó könyvtárhasználati szokásokat.

- Segíti a tanulókat az egyéni és hatékony tanulásban, az önművelési szokások kialakításában, az információkeresésben és -feldolgozásban.

- Folyamatosan gyarapítja állományát, melyet szakszerűen feldolgozva bocsát az olvasók rendelkezésére.

- Együttműködik a tanulókkal, a tanárokkal, az iskolavezetéssel és a szülőkkel az iskola pedagógiai programjának támogatása céljából.

- Biztosítja az olvasás lehetőségét, az információforrásokat és az iskolai könyvtári szolgáltatásokat az egész iskolai közösség számára.

- Hozzáférést biztosít a helyi, a regionális, az országos és a világ információforrásaihoz.[[6]](#footnote-6)

**Kapcsolatok**

*Iskolánk könyvtára iskolán belül együttműködik*

* az iskolavezetéssel,
* a munkaközösség-vezetőkkel,
* a tanárokkal,
* a tanulókkal,
* a szülői munkaközösséggel.

*Iskolán kívül rendszeres kapcsolatot tart*

* a város iskolai könyvtáraival,
* a Gáthy Zoltán Városi Könyvtár és Helytörténeti Múzeum Gyermekkönyvtárával,
* a Magyar Könyvtárosok Egyesületével,
* a Könyvtárostanárok Egyesületével,
* a Könyvtárellátó Nonprofit Kft-vel.

**Felhasznált irodalom**

* 2011.évi CXC. tv. a nemzeti köznevelésről

<https://net.jogtar.hu/jogszabaly?docid=A1100190.TV> [Letöltés: 2018.03.15.]

20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról

<https://net.jogtar.hu/jogszabaly?docid=a1200020.emm> [Letöltés: 2018.03.15.]

DOKI Pedagógiai Program, 2017

<https://eotvosiskola.wixsite.com/eotvos/classes> [Letöltés 2018. 2018.03.15.]

Az IFLA és az UNESCO közös iskolai könyvtári nyilatkozata

<https://archive.ifla.org/VII/s11/pubs/manifesto-hu.pdf> [Letöltés 2018.03.15.]

Iskolai könyvtári stratégia 2012 Összeáll. Dömsödy Andrea

<http://mke.info.hu/wp-content/uploads/2012/11/Iskolai_kvtari_strategia_2012_terv.pdf>

[Letöltés: 2018.03.15.]

Iskolai könyvtárügy. Jogszabályok

<http://www.opkm.hu/?lap=konyvtar/szakfel&dok_id=28> [Letöltés: 2018.03.15.]

Ugrin Gáborné: Könyvtárpedagógia [http://epa.oszk.hu/00000/00011/00037/pdf/iskolakultura\_EPA00011\_2000\_04 \_060-067.pdf](http://epa.oszk.hu/00000/00011/00037/pdf/iskolakultura_EPA00011_2000_04%20_060-067.pdf) [Letöltés: 2018.03.15.]

**Pedagógiai rész**

1. **Nevelés**
   1. **Fejlesztési területek, módszertani alapelvek, kulcskompetenciák (NAT)**

*Személyiségfejlesztés*:

* önművelésre nevelés,
* önálló ismeretszerzésre nevelés,
* könyvtárhasználóvá nevelés,
* olvasóvá nevelés.

*Információs műveltség kialakítása:*

* a könyvtári dokumentumok használatának elsajátítása,
* az információ megszerzésének, értékelésének, szelektálásának és felhasználásának készségének fejlesztése,
* a szolgáltatások megismertetése,
* problémamegoldás.

*Módszertani alapelvek:*

* tantárgyköziség alapelve,
* motiváció alapelve,
* aktivitás alapelve,
* differenciálás alapelve.

*Könyvtárhasználati kompetenciák kialakítása:*

* Ismerjék meg és használják a tanulók az iskolai könyvtár szolgáltatásait.
* Gyakorolják a könyvtári eszköztárra épített önálló ismertszerzést.
* Igazodjanak el a médiatárak, információs központok gyűjteményében.
* Fejlesszék műveltségüket, tanulási, önművelési szokásaikat rendszeres olvasással, könyvtárhasználattal.

*A kulcskompetenciák kialakítása, fejlesztése :*

* Anyanyelvi kommunikáció
* Idegen nyelvi kommunikáció
* Digitális kompetencia
* Szociális és állampolgári kompetencia
* Kezdeményezőképesség és vállalkozói kompetencia
* Esztétikai-művészeti tudatosság és kifejezőképesség
* A hatékony, önálló tanulás

A fent említett kompetenciák fejlesztésében szerepet játszanak a könyvtárhasználati ismeretek, különösen a digitális kompetencia - az információs műveltség egyik eleme - nem képzelhető el a könyvtárhasználati ismeretek elsajátítása nélkül.

**1.2. A kerettantervek bevezetői**

A könyvtárhasználat tantárgyközi feladat, s ezt igazolja az is, hogy a kerettantervben szereplő tantárgyak szinte valamennyi évfolyamán találhatunk könyvtárhasználatra vonatkozó tananyagot, ill. a tanulók önálló ismeretszerzésre, kutatómunkájára alapozó feladatokat, ajánlásokat vagy éppen elvárásokat. A könyv- és könyvtárhasználati ismeretek tanítása könyvtárostanári és szaktanári feladat együttesen.

***1-4. évfolyam***

„Könyvtárhasználat témakörben a könyvekhez és egyéb információforrásokhoz való pozitív attitűd kialakítása meghatározó a tanulásmódszertan és a tanulási motiváció alapozása során. Fontos cél, hogy a tanulók az iskolai könyvtár rendszeres látogatásával tapasztalatokat és élményeket szerezzenek a könyvtárban végezhető szolgáltatásokhoz és tanuláshoz köthető tevékenységekről.

A könyvtárhasználóvá nevelés területén kiemelt jelentőségük van a meséknek, a játékos foglalkozásoknak, az alkotó tevékenységeknek. Ezek elsősorban a nyomtatott forrásokhoz kötődnek, de a széleskörű tapasztalatszerzés és a tanulók iskolán kívüli ismereteinek beépítése érdekében helyet kell kapniuk az elektronikus forrásoknak és más, nem hagyományos dokumentumtípusoknak is.

A gyermekeknek szánt szépirodalmi és ismeretterjesztő művek széles választéka minden tantárgy számára sok lehetőséget nyújt az egyes témák élményszerű, forrásalapú feldolgozására. A játékos foglalkozások során érdemes a könyvtár tereivel, használatának alapjaival, a legelterjedtebb dokumentumtípusokkal, segédkönyvekkel megismertetni a tanulókat.”[[7]](#footnote-7)

***5-8. évfolyam***

„A *könyvtárhasználat* oktatásának célja a tanulók felkészítése az információszerzés kibővülő lehetőségeinek felhasználására a tanulásban, a hétköznapokban az információk elérésével, kritikus szelekciójával, feldolgozásával és a folyamat értékelésével. A könyvtár forrásközpontként való használata az önműveléshez szükséges attitűdök, képességek és az egész életen át tartó önálló tanulás fejlesztésének az alapja. A fenti cél az iskolai és fokozatosan a más típusú könyvtárak, könyvtári források, eszközök megismerésével, valamint a velük végzett tevékenységek gyakorlásával, tudatos, magabiztos használói magatartás, tájékozódás és a könyvtárhasználat igényének kialakításával érhető el.

Az információkeresés területén kiemelt cél, hogy a képzési szakasz végére a tanuló tudatosan és komplexen gondolkodjon a folyamatról és tervezze azt. Ehhez elengedhetetlen, hogy ismerje a dokumentumtípusok és segédkönyvek típusait, jellemzőit és azok információs értékének megállapításának szempontjait. Ezen tudásának fokozatos, folyamatos és gyakorlatközpontú fejlesztése segíti őt a feladatokhoz szükséges kritikus és válogató forráskiválasztáshoz és információgyűjtéshez. Tudatosítani szükséges a tanulókban a könyvtári információszerzéshez, -feldolgozáshoz és -felhasználáshoz is kapcsolódóan az etikai szabályokat, jogi vonatkozásokat.

A könyvtárhasználati ismeretek oktatása során a tanuló a könyvtárak és a könyvtári források használatának alapjaival ismerkedik meg, majd a többi tantárgy keretében megvalósuló, erre a tudására épülő gyakorlati feladatok során szerez tapasztalatokat az egyes műveltségterületeken és rendszerezi, mélyíti tudását. Mindezek során egyszerre vannak jelen a könyvtárak által nyújtott hagyományos szolgáltatások és a korszerű társadalmi igényeket kiszolgáló modern technikai lehetőségek.

A könyvtári informatika keretén belül kerül sor annak a megtanítására, hogy milyen módon használhatók a könyvtári és más információforrások a tanulás során. A forrás- és könyvtárhasználat tanulása segít az információkeresés és a tanulás folyamatának megértésében, a tanulási stratégia fejlesztésében. A témakör a gyakorlatközpontúságból adódó folyamatos tevékenykedtetéssel és az együttműködést igénylő csoportmunkával járul hozzá a differenciáláshoz. Mind az anyanyelvi, mind a digitális kulcskompetenciák fejlesztése területén kiemelt jelentősége van az információs problémamegoldás folyamatának, valamint ezek bemutatásának. A könyvtárhasználat tanítása során cél, hogy a tanulók a nyomtatott és a digitális eszközök segítségével önállóan és tudatosan használjanak könyvtárakat, anyanyelvi és idegen nyelvű információforrásokat.”[[8]](#footnote-8)

**1.3. Fejlesztési program, IFLA-UNESCO közös nyilatkozat**

„Az iskolai könyvtár a feladatok sikeres ellátásához, napjaink információra és tudásra alapozott társadalmában való eligazodáshoz szükséges alapvető információt és elképzeléseket, gondolatokat biztosít. Az iskolai könyvtár a tanulókat permanens tanulási készségekkel fegyverzi fel és fejleszti képzelőerejüket, lehetővé téve azt, hogy felelős állampolgárokként éljenek.” (Az IFLA és az UNESCO közös nyilatkozata)[[9]](#footnote-9)

**1.3.1. Az információs műveltség elsajátíttatása**

„Az információs műveltség – az információ megtalálásának és felhasználásának képessége – az egész életen át tartó tanulás alapköve. Az információs műveltséggel bíró diák hatékonyan és eredményesen keresi meg a szükséges információt, kritikusan és kompetensen értékeli azt, pontosan és kreatívan használja fel.”[[10]](#footnote-10)

Az információs műveltség elsajátíttatása a könyvtárhasználati tudás egyik legfontosabb eleme, megvalósíthatatlan az egész tantestület támogatása nélkül. Akkor tudjuk a könyvtár használatára, önművelésre nevelni diákjainkat, ha ezt minden pedagógus feladatának tekinti, azaz segíti a tanulókat az információs műveltség elsajátításához szükséges készségek kialakításában, melyek a következők:

* az információszükséglet felismerése,
* a rendelkezésre álló források ismerete,
* az információkeresés módszereinek ismerete,
* a keresési eredmények feldolgozása, hasznosítása,
* etikus és felelősségteljes használat,
* az információ kommunikálásának, megosztásának módszerei.[[11]](#footnote-11)

**1.3.2. Az olvasóvá, könyvtárhasználóvá nevelés**

Iskolai könyvtárunk nagy hangsúlyt fektet az olvasóvá, könyvtárhasználóvá nevelésre. Már az első osztályban cél a pozitív viszony kialakítása az iskolai könyvtár, a könyvtári könyvek iránt. Az értő olvasás elsajátítása után kiemelt feladatunk az olvasás megszerettetése. Olyan mai magyar és külföldi gyermek és ifjúsági irodalmi műveket adunk a gyerekek kezébe, amelyek megfelelnek életkori sajátosságaiknak, érdeklődésüknek.

A felső tagozatba lépéskor biztos pontként marad meg a könyvtár a gyerekek életében. Nevelési céljaink csak az életkornak megfelelő mértékben változnak, az olvasáskultúra fejlesztése, a pozitív érzelmi viszonyulás fenntartása, a szabadidő hasznos eltöltésének lehetősége továbbra is kiemelt feladatunk. Az olvasásfejlesztés is tantárgyközi feladat, az egész tantestület közös felelőssége, hatékony együttműködést feltételez a könyvtárostanár és a pedagógusok között.

**1.3.3. Tanórai célkitűzések**

A könyvtárhasználati órák, illetve a könyvtári szakórák közös jellemzője, hogy képesség- és kompetenciafejlesztők, értékközvetítők, gyakorlat orientáltak.

*Tanórai célkitűzések:*

* minden tanulóban alakuljon ki pozitív attitűd az olvasás a könyv, és könyvtár iránt,
* olvasóvá nevelés: fedezzék fel a tanulók az olvasás örömét,
* az egész életen át tartó tanulásra való felkészítés,
* az információs társadalom kihívásaira való felkészítés,
* forráshasználat etikai normáinak elsajátíttatása, következetes alkalmaztatása,
* a források komplex módon történő alkalmazása,
* a könyvtárhasználati tudás eszközjellegű beépítése a tanulók tantárgyi képzésébe,
* az információs társadalom kívánalmainak megfelelő szemléletű és felkészültségű, a

módszereket és a különböző technikákat ismerő és alkalmazni tudó tanulók nevelése.

**1.4. Sajátos nevelési igényű tanulókkal való foglalkozás**

Az iskola pedagógiai tevékenységének szerves része a tehetséggondozás és a lemaradók felzárkóztatása. E tevékenységek egyik fontos követelménye a tartós, személyes kapcsolat, amelynek kialakításában fontos szerepet tölt be a könyvtár és a könyvtáros tanár. Könyvtárunk természetes színtere a tartós, bizalmas emberi kapcsolatok megteremtésének, ehhez elengedhetetlen az egyéni törődés, a segítő szándék a tanulók felé.

*Tehetséggondozás tanórán kívüli lehetőségei az iskolai könyvtárban:*

* könyvtári szakkör,
* könyvtári olvasópályázat,
* könyvtárhasználati versenyekre való felkészítés,
* egyéb versenyek (nem könyvtárhasználati) felkészülésének segítése,
* egyéni foglalkozás lehetősége a tehetséges tanulókkal,
* könyvajánlások az őket kiemelten érdeklő témákhoz.

*A hátrányos helyzetű tanulókkal való foglalkozás lehetőségei:*

* elfogadó, támogató, bátorító légkör kialakítása,
* számítógép- és internethasználat biztosítása,
* egyéni foglalkozás lehetősége a hátrányos helyzetű tanulókkal, könyvajánlások,
* segítségnyújtás házi feladatok megoldásához, kiselőadások, ppt-k összeállításához.

1. **Oktatás**

**2.1. Helyi tanterv**

A NAT kiemelt fejlesztési feladatként kezeli a tanulás színterét, a könyvtárat a tanulás tanításával kapcsolatos fejezetében.

„A tanulás tanítása

Fontos színtere és eszköze az iskola könyvtára és informatikai bázisa. Cél a hatékony tanulás módszereinek, technikáinak elsajátíttatása, gyakoroltatása. (…) Önművelés igénye, könyvtári és más információforrások használata segít az alapkészségek kialakításában. A könyvtár használata minden ismeretterületen nélkülözhetetlen. El kell sajátítaniuk a könyvtári ismeretszerzés technikáját, módszereit.”[[12]](#footnote-12)

A könyvtárhasználati ismeretek tanításának fejlesztési követelményei az alábbi műveltségterületeken jelennek meg:

* Magyar nyelv és irodalom
* Ember és társadalom
* Ember a természetben
* Földünk – környezetünk
* Mozgóképkultúra és médiaismeret
* Informatika

**2.2. Könyvtár-pedagógiai tanterv**

*A NAT-ban a könyvtárhasználati ismeretek négy témakör köré csoportosíthatók:*

* általános könyvtárhasználati ismeretek: a könyvtár rendje, használata, a könyvtári rendszer;
* dokumentumismeret: a dokumentumtípusok tartalmi és formai megismerése, az ezzel kapcsolatos technikák elsajátítása;
* a könyvtári tájékoztató eszközök használatának elsajátítása a dokumentumok gyors eléréséhez;
* a szellemi munka technikája: a különböző forrásokból szerzett információk feldolgozásának, alkalmazásának műveletsora.

*A könyvtárhasználati tananyag szerkezete*

A könyvtárhasználati ismeretanyag a NAT egészét átfogja, a képességfejlesztésre és a tanulási, önművelési kultúra megalapozására teszi a hangsúlyt. A műveltséganyag – jellegéből adódóan – elsősorban spirális, másodsorban lineáris elrendezésű.

*Spirális szerkezetű ismeretek*

Eszköztudás jellegéből adódóan elsősorban ily módon építkezik a könyvtárhasználati tananyag, s az évek folyamán egyre gazdagabb tartalommal telítődik.

*Lineáris szerkezetű ismeretek*

Súlyponti ismeretkörök évfolyamonkénti fogalmi kifejtése.

* Viselkedés a könyvtárban. Könyvek csoportosítása tartalom és funkció szerint.
* Könyvtárhasználati szabályok. A könyv szerkezete és tartalma.
* A könyvtári állomány raktári rendje. Betűrend.
* Dokumentumtípusok.
* Könyvtártípusok, lakóhelyi gyermekkönyvtár.
* Raktári rend.
* Segédkönyvek.
* Kézikönyvtár.
* Információkereső nyelvek.
* Katalógus, bibliográfia.
* Számítógéppel elérhető információs szolgáltatások, adatbázisok, elektronikus információhordozók.

**Az alapfokú nevelés-oktatás kezdő szakasza**

**1–4. évfolyam**

**Általános fejlesztési követelmények**

* Az iskolai könyvtár rendszeres látogatásával szerezzen tapasztalatokat a könyvtárban végezhető tevékenységekről. Tudja azonosítani a könyvtár tereit és állományrészeit. Ismerje meg a könyvtár használatának módját és a könyvtárban való viselkedés szabályait.
* Ismerje a főbb dokumentumfajták jellemzőit, és tudjon információkat keresni az életkorának megfelelő anyagokból.
* Legyen képes használni az életkorának megfelelő segédkönyveket.
* Megadott forrásból tudjon tényeket, adatokat kiemelni. Legyen képes gyermekkönyvek,- és folyóiratok szerkezetében eligazodni, a kiválasztott szövegrészek tartalmáról beszámolni. Tudja a felhasznált dokumentum főbb adatait megnevezni.
* Tapasztalatain keresztül ismerje fel a könyvtár szerepét a tanulásban és a szabadidős tevékenységekben. Ismerje meg a lakóhelyi gyermekkönyvtárat, és használata során tudja alkalmazni az iskolai könyvtárban szerzett tapasztalatait.

|  |  |  |
| --- | --- | --- |
| **Tananyagegység** | **Tartalom** | **Fejleszteni kívánt képességek, célok** |
| **Befogadó tantárgy: magyar nyelv és irodalom**  **1. évfolyam**  **Évi óraszám: 2** | | |
| * Látogatás az iskolai könyvtárban * Beiratkozás, kölcsönzés * Válogatás a korosztálynak készült könyvekből | * A könyvtár fogalma, részei, funkciói, szolgáltatásai * A kölcsönzés szabályai * Viselkedés a könyvtárban * Olvasási szokások alakítása a könyvtárban | * Cél egy pozitív könyvtárkép kialakítása * Ismerjék és alkalmazzák a kölcsönzési szabályokat * A tanulók könyvtárlátogatás alkalmával szerezzenek élményeket. * Ismerjék meg a helyes könyvtári viselkedés szabályait. * Szerezzenek tapasztalatokat a könyvtárban elhelyezett   gyermekkönyvek csoportosításáról.   * Alakuljon ki bennük az olvasás   szeretete, a könyvek védelme iránti igény. |

|  |  |  |
| --- | --- | --- |
| **Tananyagegység** | **Tartalom** | **Fejleszteni kívánt képességek, célok** |
| **Befogadó tantárgy: magyar nyelv és irodalom**  **2. évfolyam**  **Évi óraszám: 4** | | |
| * Gyermekkönyvek válogatása megadott témához, egyéni érdeklődés szerint * Eligazodás a könyvekben tartalomjegyzék alapján * Gyermekkönyv tartalmának megállapítása * Ismerkedés gyermeklapokkal * Betűrend szerepe a könyvtári rendben és a gyermeklexikonban * Kölcsönzés | * Rövid írás- és könyvtörténeti áttekintés az őskortól napjainkig * A könyv tartalmi és formai elemei, főbb adatai * Gyermeklapok * Betűrend * Gyermeklexikon szerkezete, használata | * Felismerjék a könyv főbb formai és tartalmi   elemeit, meg tudják állapítani szerzőjét és címét   * Gyermekkönyv témájának megállapítása a cím és az illusztrációk segítségével * Keresni tudjanak a gyermeklexikon betűrendjében * Ismerjék a hasáb és a szócikk fogalmát * Ismerjék meg a betűrend szerepét a könyvtári rendben |

|  |  |  |
| --- | --- | --- |
| **Tananyagegység** | **Tartalom** | **Fejleszteni kívánt képességek, célok** |
| **Befogadó tantárgy: magyar nyelv és irodalom**  **3. évfolyam**  **Évi óraszám: 4** | | |
| * Szépirodalmi és ismeretterjesztő művek témájának megállapítása (cím és tartalomjegyzék alapján) és csoportosításuk a főbb állományrészek szerint * Szépirodalmi könyvek keresése a szabad-polcon szerző és cím szerint * Ismeretterjesztő könyvek keresése téma szerint * Ismeretlen szavak értelmezése   értelmező szótár segítségével, a magyar helyesírási szabályzat használata | * A könyvtár terei és állományrészei * A könyvek tartalmi csoportjai:   szépirodalom, ismeretterjesztő irodalom   * A szótárak szerkezeti jellemzői, használata * Szépirodalom: betűrend * Ismeretközlő irodalom: szakrend | * Eligazodás a könyvtár tereiben és a gyermekkönyvek között * A könyv témájának megállapítása * Az ismeretterjesztő és szépirodalom   megkülönböztetése   * Címszavak a szótár betűrendjében |

|  |  |  |
| --- | --- | --- |
| **Tananyagegység** | **Tartalom** | **Fejleszteni kívánt képességek, célok** |
| **Befogadó tantárgy: magyar nyelv és irodalom**  **4. évfolyam**  **Évi óraszám: 4** | | |
| * Mesegyűjtemények, gyermekek részére készült verseskötetek válogatása a szabadpolcon * Megadott szempontok alapján a könyvtár * megfigyelése * Ismeretlen fogalmak, szavak keresése * lexikonban, szótár betűrendjében * Fogalmak, nevek, témakörök keresése * enciklopédiában a mutatók és a tartalomjegyzék alapján * Azonos fogalmak keresése az alapvető * segédkönyv típusokban; hasonlóságának és különbségének megállapítása * Ismerkedés az iskola honlapjával, a könyvtár online katalógusával | * Raktári rend,   raktári jelzet   * Az enciklopédia jellemzői, gyermekenciklopédiák * Szaktárgyi feladatok megoldása a megismert dokumentumokkal * Katalóguscédula * Online könyvtári katalógus | * Könyvek tartalmi és formai elemeinek (pl.   tartalomjegyzék, fülszöveg) felhasználása a tartalom megállapításához   * Tájékozódás szótárakban,   gyermeklexikonokban, segítséggel  enciklopédiában   * Gyűjtőmunka megadott segédkönyvből   segítséggel, beszámoló a megtalált információról   * Katalógus szerepe a könyvek keresésében |

**5–8. évfolyam**

**Általános fejlesztési követelmények**

* Igazodjon el a könyvtár tereiben, állományrészeiben, tudja igénybe venni szolgáltatásait. Használja rendszeresen az iskolai könyvtárat.
* Ismerje és alkalmazza a könyvtárhasználat szabályait és kövesse a könyvtárban való viselkedés normáit.
* A dokumentumtípusok formai és tartalmi sajátosságainak ismeretében legyen képes önálló használatukra. Lássa, hogy a technika fejlődésével az információk folyamatosan változó ismerethordozókon jelennek meg, és szerezzen tapasztalatokat ezek használatában.
* Ismerje a kézikönyvtár szerepét a tájékozódásban. Iskolai feladatai megoldásához és mindennapi tájékozódásához tudja önállóan kiválasztani és használni a megfelelő segédkönyveket. Tudjon különböző szempontok szerint dokumentumokat keresni a könyvtár katalógusaiban, adatbázisaiban.
* Tudjon feladataihoz forrásokat választani, megadott szempontok alapján belőlük információkat szerezni, és elvégzett munkájáról beszámolni. Tudjon a dokumentumokból szabályosan idézni és a forrásokra hivatkozni.
* Tapasztalatai alapján lássa a könyvtárnak az ismeretszerzésben, a szabadidő tartalmas eltöltésében betöltött szerepét. Az iskolai könyvtár rendszeres igénybevételén túl ismerje meg és használja a lakóhelyi közkönyvtárat is. Szerezzen tapasztalatokat arról, hogy az új technológiákon alapuló informatikai eszközök kibővítik a hagyományos könyvtári tájékozódás kereteit.

|  |  |  |
| --- | --- | --- |
| **Tananyagegység** | **Tartalom** | **Fejleszteni kívánt képességek, célok** |
| **Befogadó tantárgy: magyar nyelv és irodalom / informatika**  **5. évfolyam**  **Évi óraszám: 4** | | |
| * A könyvtár tereinek és állományrészeinek   megkülönböztetése, könyvtári fogalmak   * Könyvek keresése különböző tantárgyak   megadott témáihoz   * Segédkönyvek használata ismeretlen fogalmak, kifejezések, eseményekhez, személyekhez kapcsolódó adatok kereséséhez, nyelvhelyességi önellenőrzéshez * A felhasznált források azonosítása a dokumentumok főbb adatainak megnevezésével * Az elektronikus könyvtár megismerése | * A könyvtár fogalma, részei, funkciói, szolgáltatásai * Viselkedés a könyvtárban * A könyvtár raktári rendje * A könyv tartalmi és formai elemei, főbb adatai – a bibliográfiai leírás * Segédkönyvek: szótár, lexikon, enciklopédia * Elektronikus könyvtár | * Könyvtári gyűjtőmunka különféle tantárgyak megadott témáihoz * Szótárak, lexikonok használata * Ismerjék meg a segédkönyvek szerkezeti jellemzőinek használati sajátosságait |

|  |  |  |
| --- | --- | --- |
| **Tananyagegység** | **Tartalom** | **Fejleszteni kívánt képességek, célok** |
| **Befogadó tantárgy: magyar nyelv és irodalom / informatika**  **6. évfolyam**  **Évi óraszám: 4** | | |
| * Megadott művek keresése és tematikus gyűjtőmunka a könyvtár szabadpolcos állományában a feliratok és a raktári jelzet segítségével * Különböző típusú és témájú dokumentumok formai, tartalmi és használati jellemzőinek megállapítása * Azonos művek keresése különböző ismerethordozókon * A katalóguscédula értelmezése. Tájékozódás dokumentumokról a szerző, cím és egyéb szempontok szerint az online katalógus segítségével * Különböző sajtótermékek megismerése | * Könyvtártípusok * Jegyzetelés formái * Dokumentumtípusok: könyv, időszaki kiadvány, sajtótermék * Napilapok, hetilapok, folyóiratok formai és szerkezeti jellemzőinek megismerése | * Tudjon eligazodni az iskolai könyvtár szabadpolcos állományában * Legyen képes megkülönböztetni a főbb dokumentumtípusokat * Tudjon tájékozódni az iskolai könyvtár tér- és állományszerkezetében * Tudjon a dokumentumokból szabályosan idézni és a forrásokra hivatkozni * Lexikonban, szótárakban és enciklopédiákban való eligazodás eszközszintű használata * Tudjon szerző és cím szerint keresni az online katalógusban |

|  |  |  |  |  |
| --- | --- | --- | --- | --- |
| **Tananyagegység** | | **Tartalom** | | **Fejleszteni kívánt képességek, célok** |
| **Befogadó tantárgy: magyar nyelv és irodalom / informatika**  **7. évfolyam**  **Évi óraszám: 4** | | | | |
| * Tájékozódás dokumentumokról a szerző, cím és téma szerint az online katalógus segítségével * Önálló tájékozódás a könyvtárban * Anyaggyűjtés különböző tantárgyak témáihoz * Tárgyszavak, azonos művek keresése   különböző ismerethordozókon   * Egyszerűbb témák önálló feldolgozása a könyvtár dokumentumainak felhasználásával * A forrásfeldolgozás lépéseinek alkalmazása: a téma megfogalmazása, problémafelvetés, forrásválasztás,- és feldolgozás segítséggel, hivatkozás | | * A könyvtár dokumentumainak felhasználása különféle témák feldolgozásában * Tájékozódási gyakorlatok az iskolai könyvtár tér- és állományszerkezetében * Forrásfeldolgozás * Tájékozódás   + Internetes könyvtári adatbázisok használata | | * A kézikönyvtár funkciójának ismerete * Gyűjtőmunka segédkönyvekből * Jegyzet és vázlat készítése * Forráshasználat ismerete * Tudjon tájékozódni az iskolai könyvtár tér-és állományszerkezetében * Szerezzen tapasztalatokat arról, hogy az új technológiákon alapuló informatikai eszközök kibővítik a hagyományos könyvtári tájékozódás kereteit |
| **Tananyagegység** | **Tartalom** | | **Fejleszteni kívánt képességek, célok** | |
| **Befogadó tantárgy: magyar nyelv és irodalom / informatika**  **8. évfolyam**  **Évi óraszám: 4** | | | | |
| * Források keresése szaktárgyi feladatokhoz a katalógus segítségével * A keresett téma kifejezése tárgyszóval, ill. szakjelzettel * Könyvtárak az interneten * Online katalógus * Irányított forrás- és információkeresés * Az Országos Széchenyi Könyvtár | * Tárgyszavak * Forrásismeret * Online katalógus * Tájékozódási gyakorlatok az iskolai könyvtár tér- és állományszerkezetében * Irányított forrás- és információkeresés (formai és tartalmi szempontok szerint) számítógépes katalógusokban, egyéb adatbázisokban | | * Tudja, hogy a tárgyszó, ill. szakjelzet a könyv tartalmát fejezi ki * Tudjon a szakjelzet alapján a szabadpolcon ismeretterjesztő műveket keresni * Használja a könyvtárak online katalógusát * Tudjon tájékozódni az iskolai könyvtár tér- és állományszerkezetében * Tudjon különböző szempontok szerint dokumentumokat keresni a könyvtárak adatbázisában * Ismerje és tudja használni a közhasznú információkat közvetítő adathordozókat és ezek internetes változatait | |

**2.3 Értékek, célok, feladatok**

*Célok és feladatok:*

* A könyvtárhasználat oktatásának fel kell készítenie a tanulókat az információszerzés kibővülő lehetőségeinek felhasználására, az információk elérésére, kritikus szelekciójára, feldolgozására.
* Az iskolai és más típusú könyvtárak, könyvtári források, eszközök megismertetésével, valamint a velük végzett tevékenységek gyakoroltatásával tudatos és biztos használói magatartás kialakítása a cél.
* A könyvtár „forrásközpontként” történő felhasználásával meg kell alapozni az önműveléshez szükséges képességeket, tanulási technikákat.

*Fejlesztési követelmények:*

* Legyen képes a különböző formákban megjelenő információt felismerni.
* Tudjon információt különféle formákban megjeleníteni.
* Szerezzen jártasságot az információk különféle formáinak együttes kezelésében.
* A megszerzett információt legyen képes felhasználni.
* Ismeretei önálló kiegészítéséhez szerezzen jártasságot a könyvtárban is.
* Szokjon hozzá az ismeretközlő irodalom, a periodikák, kézikönyvek, elektronikus könyvtárak használatához.
* Igazodjon el a könyvtár tereiben, állományrészeiben, tudja igénybe venni szolgáltatásait.
* Használja rendszeresen az iskolai könyvtárat.
* Ismerje és alkalmazza a könyvtárhasználat szabályait és kövesse a könyvtárban való viselkedés normáit.
* Iskolai feladatai megoldásához és mindennapi tájékozódásához tudja önállóan kiválasztani és használni a megfelelő segédkönyveket.
* Tudjon különböző szempontok szerint dokumentumokat keresni a könyvtár katalógusaiban, adatbázisaiban.
* Tudjon a dokumentumokból szabályosan idézni, és a forrásokra hivatkozni.
* Az iskolai könyvtár rendszeres igénybevételén túl ismerje meg és használja a
* lakóhelyi közkönyvtárakat is.
  1. **Tanórai tevékenységek**

A könyvtárhasználati órák, illetve a könyvtári szakórák közös jellemzője, hogy képesség- és kompetenciafejlesztők, értékközvetítők, gyakorlat orientáltak. A könyvtárhasználati órák helyszíne az iskolai könyvtár. Az órák csoportbontással valósulnak meg.

*Könyvtárhasználati óra*

Célja: a tantervben előírt könyvtárhasználati ismeretek elsajátíttatása. A tanulók olyan tudást tudjanak magukénak, amelyet a tanulás során és bármely más tevékenységben is hasznosítani tudnak. Az órák megtartása a könyvtáros tanár feladata.

*Könyvtárhasználati szakóra*

A szaktárgyi óra keretein belül kiemelt szerepük van a könyvtárhasználati ismereteknek és módszereknek. Ezeken az órákon a könyvtárhasználati tudás nem célként, hanem eszközként jelenik meg és komplex módon támaszkodik az addigi ismeretekre és jártasságokra.

Célja kettős: a tanulók új szaktárgyi ismereteket sajátítsanak el, valamint mélyítsék el a könyvtárhasználati tudásukat. A szakórák tervezése és megtartása a szaktanárok kérésére a könyvtárostanárral való egyeztetés és megbeszélés alapján történik. Az órákat a szaktanár vagy közösen a szaktanár és könyvtárostanár tartja.

**2.4.1. Évfolyamonkénti órakeret**

**1-4.évfolyam**

|  |  |  |
| --- | --- | --- |
|  | Magyar nyelv és irodalom | Egyéb |
| 1. évfolyam | 2 | igény szerint |
| 1. évfolyam | 4 | igény szerint |
| 1. évfolyam | 4 | igény szerint |
| 1. évfolyam | 4 | igény szerint |

**5-8. évfolyam**

|  |  |  |
| --- | --- | --- |
|  | Magyar nyelv és irodalom / Informatika | Egyéb |
| 1. évfolyam | 4 | igény szerint |
| 1. évfolyam | 4 | igény szerint |
| 1. évfolyam | 4 | igény szerint |
| 1. évfolyam | 4 | igény szerint |

**2.4.2. Kapcsolódás más szaktárgyakhoz**

Alsó és felső tagozatban egyaránt minden tantárgy keretében megjelennek a könyvtárhasználati ismeretek a tanítási órákon.

* Csoportos könyvtárlátogatások.
* Ajánlott olvasmányokkal kapcsolatos feladatok.
* Feladatvégzés könyvekkel, folyóiratokkal.
* Anyaggyűjtés nyomtatott és elektronikus források felhasználásával.
* A szaktárgyak segédkönyveinek megismerése, használata.
* Prezentációk, kiselőadások készítése.
* Információgyűjtés internetalapú szolgáltatásokkal (menetrendek, hírek, tények stb.)
* Az információk kritikus befogadásának megalapozása azonos témáról (különböző forrásból származó rövidebb információk összevetése tanári irányítással)
* Forrásfelhasználás jelölése.

**2.4.3. Kimeneti követelmények évfolyamonként**

**1-4. évfolyam**

* + - Tudja azonosítani a könyvtár tereit és állományrészeit.
    - Ismerje meg a könyvtár használatának módját és a könyvtárban való viselkedés szabályait.
    - Ismerje fel a főbb dokumentumfajták jellemzőit.
    - Legyen képes használni az életkorának megfelelő segédkönyveket.
    - Tudjon tényeket, adatokat kiemelni.
    - Tudjon tartalomról beszámolni.
    - Ismerje fel a könyvtár szerepét a tanulásban és a szabadidős tevékenységben.

**5-6. évfolyam**

* Legyen képes az iskolai könyvtárban a különböző konkrét tantárgyi feladataihoz a megadott forrásokat megtalálni, és további releváns forrásokat keresni.
* Legyen képes a konkrét nyomtatott és elektronikus forrásokban megkeresni a megoldáshoz szükséges információkat.
* El tudja dönteni, mikor vegye igénybe az iskolai vagy a lakóhelyi könyvtár szolgáltatásait.

**7-8. évfolyam**

* Legyen képes a könyvtár és az internet szolgáltatásait igénybe véve önállóan releváns forrásokat találni konkrét tantárgyi feladataihoz.
* Legyen képes a választott forrásokat alkotóan és etikusan felhasználni a feladatmegoldásban.
* Legyen képes alkalmazni a más tárgyakban tanultakat (pl. informatikai eszközök használata, szövegalkotás).
* Legyen képes egyszerű témában az információs problémamegoldás folyamatát önállóan végrehajtani.

**2.4.4. Az értékelés módja, formái**

A tanulók az alsó és felső tagozaton önálló érdemjegyet nem kapnak könyv- és könyvtárhasználatból. Nagyon fontos a szöveges értékelés, az elvégzett munka megbeszélése. Az értékelés lehetőleg mindig pozitív: célja a könyvtár és az olvasás megszerettetése.

**2.4.5. Taneszközök**

- A könyvtár teljes eszköztára, szolgáltatásai.

- Könyvtári eligazító és információs táblák, demonstrációs eszközök.

- Számítógépes infrastruktúra (internet, Szirén).

- Huga Ibolya: Könyvek és könyvtárak titkai : könyvtárhasználati ismeretek az 1-2. osztály számára. Celldömölk, Apáczai, 2013

- Huga Ibolya: Könyv- és könyvtárhasználati munkafüzet az általános iskolák 1-2. osztályosai számára. Bp., Dinasztia, 1997

- Huga Ibolya: Vár a könyvtár : könyvtárhasználati ismeretek a 3-4. osztály számára. Celldömölk, Apáczai, 2005

- Huga Ibolya: Könyv- és könyvtárhasználati munkafüzet az általános iskolák 3-4. osztályosai számára. Bp., Dinasztia, 1996

- Sándor Gertrúd: Könyves füzet. Segédeszköz és feladatgyűjtemény a könyvtárhasználat gyakorlásához az általános iskola. 2-8. osztálya számára. Bp., Korona, 1994

- Könyves-Tóth Lilla: Információ - Könyv - Könyvtár 1. Alapfokú információkereső gyakorlatok a könyvtárban 8-12 éveseknek. Bp., Typotex, 1998

- Katsányi Sándor, Könyves-Tóth Lilla**:** Információ - Könyv - Könyvtár 2. Információkereső gyakorlatok a könyvtárban 12-18. éveseknek. Bp., Typotex, 1998

- Homor Tivadar : Önművelés 5-6.évf. Bp. : ELTE ÉKP Központ, 1996.

- Homor Tivadar : Önművelés 7-8.évf. Bp. : ELTE ÉKP Központ, 1996.

- Homor Tivadar : Az információ és az ember Bp., Gondolat, 1994.

- Czene Gyuláné : A könyv világa Salgótarján, Petőfi Iskola, 1996.

**2.5. Tanórán kívüli tevékenységrendszer**

- Népmese napja

- Nemzetközi Könyvjelzőcsere Program

- „Olvass velünk!” könyvtári pályázat

- Könyvtári szakkör

- Író-olvasó találkozók – a városi könyvtárral közös szervezésben

- Különböző versenyekre való felkészítés, felkészülés helyszíne

- Korrepetálások, szakkörök, fejlesztő foglalkozások helyszíne

**Felhasznált irodalom**

##### 51/2012. (XII. 21.) számú EMMI rendelet 1. melléklet

Kerettanterv az általános iskola 1-4. évfolyamára

<http://kerettanterv.ofi.hu/01_melleklet_1-4/index_alt_isk_also.html> [Letöltés: 2018.08.20.]

##### 51/2012. (XII. 21.) számú EMMI rendelet 2. melléklet

Kerettanterv az általános iskolák 5-8. évfolyamára

<http://kerettanterv.ofi.hu/02_melleklet_5-8/index_alt_isk_felso.html>

[Letöltés: 2018.08.20.]

Bevezetés a könyvtárhasználat tanításába. Szerk. Dán Krisztina, Bp., FPI, 2001

Cs. Bogyó Katalin: Az általános iskolai könyvtár lehetőségei, feladatai az olvasóvá nevelésben

<https://mke.info.hu/wp-content/uploads/2012/12/Cs_Bogyo_Katalin_Olvasova_neveles.pdf>

[Letöltés: 2018.08.20.]

Dán Krisztina, Haralyi Ervinné: Könyvtárhasználati ismeretek a kerettantervben

<http://www.newfmi.gov.hu/letolt//kozokt.konyvtar.doc> [Letöltés: 2018.08.20.]

DOKI Pedagógiai Program, 2017

<https://eotvosiskola.wixsite.com/eotvos/classes> [Letöltés 2018. 2018.03.15.]

Dömsödy Andrea: Könyvtár-pedagógia. Bp., KTE ; Flaccus, 2003

Homor Tivadar: A könyvtár szerepe az iskola pedagógiai programjában

<http://epa.oszk.hu/00000/00035/00020/1998-10-mu-Homor-Konyvtar.html>

[Letöltés: 2018.08.20.]

Az IFLA és az UNESCO közös iskolai könyvtári nyilatkozata

<https://archive.ifla.org/VII/s11/pubs/manifesto-hu.pdf> [Letöltés 2018.03.15.]

Iskolai könyvtárügy. Jogszabályok

<http://www.opkm.hu/?lap=konyvtar/szakfel&dok_id=28> [Letöltés: 2018.03.15.]

* Juhászné Belle Zsuzsanna: Könyvtár-pedagógia a gyakorlatban

<http://tanarkepzes.unideb.hu/szaktarnet/kiadvanyok/konyvtarped_a_gyakorlatban.pdf>

[Letöltés: 2017.08.20.]

* Peresztegi Erika: Könyvtár-pedagógiai program

<http://www.szkk-gyor.hu/Joomla/fajlok/dok/kt/2.sz._melleklet_Konyvtarpedagogiai_program.pdf>

[Letöltés: 2018.08.20.]

Ugrin Gáborné: Könyvtárpedagógia [http://epa.oszk.hu/00000/00011/00037/pdf/iskolakultura\_EPA00011\_2000\_04 \_060-067.pdf](http://epa.oszk.hu/00000/00011/00037/pdf/iskolakultura_EPA00011_2000_04%20_060-067.pdf) [Letöltés: 2018.03.15.]

Virágné Farkas Judit: Az iskola könyvtárpedagógiai programja

<https://szechenyisztg.hu/wp-content/uploads/2017/09/konyvtarpedagogia.pdf>

[Letöltés: 2018.08.20.]

1. 2011.évi CXC. tv. a nemzeti köznevelésről

   <https://net.jogtar.hu/jogszabaly?docid=A1100190.TV> [Letöltés: 2018.03.15.] [↑](#footnote-ref-1)
2. 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról

   <https://net.jogtar.hu/jogszabaly?docid=a1200020.emm> [Letöltés: 2018.03.15.] [↑](#footnote-ref-2)
3. Iskolai könyvtárügy. Jogszabályok

   <http://www.opkm.hu/?lap=konyvtar/szakfel&dok_id=28> [Letöltés: 2018.03.15.] [↑](#footnote-ref-3)
4. Iskolai könyvtári stratégia 2012 Összeáll. Dömsödy Andrea

   <http://mke.info.hu/wp-content/uploads/2012/11/Iskolai_kvtari_strategia_2012_terv.pdf> [Letöltés: 2018.03.15.] [↑](#footnote-ref-4)
5. DOKI Pedagógiai Program, 2017

   <https://eotvosiskola.wixsite.com/eotvos/classes> [Letöltés 2018.03.15.] [↑](#footnote-ref-5)
6. Az IFLA és az UNESCO közös iskolai könyvtári nyilatkozata

   <https://archive.ifla.org/VII/s11/pubs/manifesto-hu.pdf> [Letöltés 2018.03.15.] [↑](#footnote-ref-6)
7. ##### 51/2012. (XII. 21.) számú EMMI rendelet 1. melléklet

   Kerettanterv az általános iskola 1-4. évfolyamára

   <http://kerettanterv.ofi.hu/01_melleklet_1-4/index_alt_isk_also.html> [Letöltés: 2018.08.20.] [↑](#footnote-ref-7)
8. ##### 51/2012. (XII. 21.) számú EMMI rendelet 2. melléklet

   Kerettanterv az általános iskolák 5-8. évfolyamára

   <http://kerettanterv.ofi.hu/02_melleklet_5-8/index_alt_isk_felso.html> [Letöltés: 2018.08.20.]

   9 Az IFLA és az UNESCO közös iskolai könyvtári nyilatkozata. 2014. <http://www.18pedagogia.hu/szakmaiszolgaltatasok/pedagogiai-tajekoztatas/konyvtarpedagogia/konyvtarpedagogiai-muhely/szakma-32> [Letöltés: 2018.08.20.] [↑](#footnote-ref-8)
9. 10 Információs műveltség és oktatásügy : Nemzetközi szemle.

   <http://www.opkm.hu/download/ImOk.pdf> [Letöltés: 2018.08.10.] [↑](#footnote-ref-9)
10. 11 Csöre Ágnes: Az információs műveltség fejlesztése könyvtári környezetben

    <http://folyoiratok.ofi.hu/konyv-es-neveles/az-informacios-muveltseg-fejleszthetosege-konyvtari-kornyezetben>

    [Letöltés: 2018.08.10.] [↑](#footnote-ref-10)
11. [↑](#footnote-ref-11)
12. Kulcskompetenciák fejlesztési lehetőségei

    <file:///C:/Users/SCHIES~1/AppData/Local/Temp/jogyak_090323_04.pdf>

    [Letöltés: 2018.08.20.] [↑](#footnote-ref-12)